CELEX: 62011TN0534
Language: da
Date: 2011-10-10 00:00:00
Title: Sag T-534/11: Sag anlagt den 10. oktober 2011 — Schenker mod Kommissionen

3.12.2011   
            
            
               DA
            
            
               Den Europæiske Unions Tidende
            
            
               C 355/26
            
         Sag anlagt den 10. oktober 2011 — Schenker mod Kommissionen
   (Sag T-534/11)
   2011/C 355/47
   Processprog: tysk
   
      Parter
   
   
      Sagsøger: Schenker AG (Essen, Tyskland) (ved advokaterne C. von Hammerstein, B. Beckmann og C. Munding)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Sagsøgtes afgørelse af 3. august 2011 (SG.B/MKu/psi-Ares [2011]) annulleres.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført fire anbringender.
   
               1)
            
            
               Første anbringende vedrørende en manglende konkret og individuel undersøgelse af dokumenterne
               For det første har Kommissionen ikke foretaget en konkret og individuel undersøgelse af de dokumenter, der er omfattet af begæringen om aktindsigt. Ifølge sagsøgeren burde Kommissionen ikke have baseret sit afslag på en generel formodning. Kommissionen har herved tilsidesat de i retspraksis udviklede principper om retten til aktindsigt og om omfanget af den grundlæggende ret til aktindsigt i artikel 42 i charteret om grundlæggende rettigheder.
            
         
               2)
            
            
               Andet anbringende vedrørende en åbenbar fejlagtig anvendelse af undtagelsen i forordning (EF) nr. 1049/2001 (1)
               
               For det andet begik Kommissionen en række åbenbare fejl ved anvendelsen af undtagelsen i forordning nr. 1049/2001. Kommissionen har gennem en for vidtgående anvendelse af undtagelsen tilsidesat de i retspraksis udviklede principper om aktindsigt og omfanget af den grundlæggende ret til aktindsigt i artikel 42 i charteret om grundlæggende rettigheder.
               I lyset af de grundlæggende rettigheder, gennemsigtighedsprincippet og retsstatsprincippet skal sagsøgeren indrømmes aktindsigt i videst mulige omfang.
            
         
               3)
            
            
               Tredje anbringende vedrørende tilsidesættelse af proportionalitetsprincippet
               Kommissionen har for det tredje tilsidesat proportionalitetsprincippet, idet den ikke og under alle omstændigheder ikke på passende vis har foretaget en afvejning af den undtagelse — den fejlagtigt — har indrømmet i forhold til den offentlige interesse i offentliggørelsen af de udbedte dokumenter. Hermed har Kommissionen ikke taget hensyn til, at den offentlige interesse i offentliggørelsen af de udbedte dokumenter går forud for behovet for, at de hemmeligholdes.
            
         
               4)
            
            
               Fjerde anbringende: tilsidesættelse af artikel 42 i charteret om grundlæggende rettigheder
               Kommissionen har for det fjerde undladt at tage hensyn til det forhold, at sagsøgeren under alle omstændigheder — i henhold til artikel 42 i charteret om grundlæggende rettigheder — er berettiget til delvis aktindsigt i de anmodede dokumenter. Idet Kommissionen uden forskel og fuldstændigt har afvist ansøgningen om aktindsigt, har den berøvet den ret til aktindsigt, som er beskyttet i chartret om grundlæggende rettigheder og i forordning nr. 1049/2011, dens effektive virkning.
            
         
      (1)  Europa-Parlamentets og Rådets forordning (EF) nr. 1049/2001 af 30.5.2001 om aktindsigt i Europa-Parlamentets, Rådets og Kommissionens dokumenter.